A represión 
franquista 
en Galicia 


Actas dos traballos presentados ao 

Congreso da Memoria 


Narón, 

4 a 7 de decembro de 2003 


www.memoriahistoncademocratica.org 


A represión franquista en Galicia 

Actas dos traballos presentados ao Congreso da Memoria 
Narón, 4 a 7 de decembro de 2003 

COMITÉ CIENTÍFICO 
Enrique Barrera Beitia 
Eliseo Fernández Fernández 
Xosé Manuel Suárez 
Manuela Santalla López 

Reservados todos os dereitos desta edición para 
Asociación Cultural Memoria Histórica Democrática 
http:memoriahistoriademocratica.org 

l a edición: maio 2005 

Deseño e maquetación: Edicións Embora 
Ilustración da portada: Alberto Toval 

Depósito Legal: 


www.memoriahistoncademocratica.org 


Repressom franquista, desarticulagom do 
comunal e resisténcias quotidianas no rural 
galego da posguerra 


Antom Santos Pérez 


Introducom 

Tem-se assinalado repetidamente que na Galiza a história 
contemporánea dos montes vizinhais em mao comum é a história do 
choque entre o direito consuetudinário e o novo quadro jurídico 
emanado do Estado liberal, manifestagom, por sua vez, do enfrenta- 
mento de duas lógicas produtivas e sociais 1 . O progressivo esfarela- 
mento dos aproveitamentos comunais dos montes e da comunidade 
que lhe dava soporte nom se pode compreender sem levar em conta 
a convergéncia de vários factores na desarticulacom dum modo de 
uso que contemplava o comunal como sostém fundamental do 
complexo agrário galego 2 . Pretendemos na presente comunicacom 
aprofundar numha das múltiplas causas que explicam como se 
esboroa umha forma peculiar de relagom com o território e de 
acesso, manejo e gestom dos recursos: a que tem a ver com a sua 
fasquia mais política e, designadamente, com a repressom. 

Se há um consenso geralizado em salientar que todo ao longo 
do século XX se consuma a desaparicom da agricultura orgánica 
atlántica de pequena exploracom, substituida polo modelo de espe- 
cializagom e produtivismo da revolugom verde, cumpre agora detec- 
tarmos em que medida a via coercitiva contribui para a aceleracom 
desse processo no que atinge particularmente á funcom do monte. 
Foi o franquismo, com a activacom de toda umha bataria legislativa 
rumada para a conversom dos nossos montes em viveiros florestais 
que alimentassem a indústria de libertagom nacional, o que impossibi- 
lita a sobrevivéncia da comunidade e os usos tradicionais 3 ; mudanca 
de raiz, esta, que só foi possível com a activacom dum poderoso 
aparelho repressivo que desconsiderou qualquer consenso e iniciou 
um controlo milimétrico do território que puniu a mínima dissi- 
déncia e desgastou até o esgotamento a comunidade. 

Adoitamos considerar, no que ao franquismo diz respeito, que 
a repressom é umha ferramenta só dirigida á destrucom da socie- 
dade civil e das estruturas políticas que questionam o poder domi- 
nante; sendo compreensível esta atencom privilegiada á fasquia 

mais destacável do fenómeno, veremos a continuagom como 
aqueles sectores sociais privados de qualquer um canal de inter- 
v'encom sócio-política e, ainda, de qualquer ideossistema alterna- 
tivo ou dissidente, fórom alvo privilegiado da engrenagem coerci- 
tiva da ditadura, sem permanecer no discurso histórico que 
alimenta a memória colectiva umha referéncia acorde com a sua 
importáncia. Sem enquadramentos partidários ou sindicais, e sem 
ter necessariamente um vencelho activo com o passado republi- 
cano, milhares de vizinhos e vizinhas livram umha batalha bem 
dura e desigual contra o Novo Estado por sosterem -consciente ou 
inconscientemente- um modo de uso incompatível com as preten- 
sons industrialistas e florestalistas do poder. Com o mesmo intuito 
de alcancar umha óptica mais ampla sobre o fenómeno repressivo, 
ponhemos em destaque que tamém as desobediéncias e resistén- 
cias mantidas pola comunidade fogem dos enquadramentos mais 
convencionais: nem se canalizam através de estruturas organi- 
zadas e visíveis, nem adoitam a se manifestar de maneira explosiva 
com tumultos e motins. Muito pola contra, trata-se de milhares de 
pequenas resisténcias entretecidas trás o disfraz do anonimato, 
escudadas nos pretextos da parvice ou despiste, e que guardam 
todo o seu potencial na capacidade de erosionar o poder sem apre- 
sentar explicitamente um desafio aberto que os seus protagonistas 
nom poderiam manter 4 . Até o de hoje tínhamos notícia da 
convulsom social que o processo de desapossamento supujo no 
rural galego da posguerra, e podemos manejar estudos que teste- 
munham a implicacom popular na luita em defesa dos comunais e 
das raras expressons de rebeldia aberta e corajuda que se relacio- 
navam com aquela 5 . Som, porém, casos mui pontuais todos eles 
caracterizados pola sua espectacularidade, mas em nengum caso 
permitem quantificar o volume da repressom, os seus ritmos, e a 
sua incidéncia nas distintas resisténcias. Tentaremos dimensionar 
correctamente este enfrentamento silencioso produzido nas duas 
primeiras décadas da ditadura, diferenciar as modalidades da 
repressom, e valorizar na sua justa medida umha forma de inter- 
vencom campesina que matiza grande parte dos tópicos ao uso, 
desmentindo a aparente paz social do agro galego na posguerra. 

A comarca de Sárria. Contexto sócio-económico e repressom 

política 

O facto de elegermos para o nosso estudo o marco comarcal 
deve levar-nos a medir prudentemente as afirmacons respeitantes 
á repressom e á resisténcia, pois nom temos por agora dados que 
permitam fazer totalmente equiparável a dinámica que estudamos 

a outras zonas do País. Ainda que o conflito dessatado por volta 
aos montes vizinhais em mao comum nesta altura alcance 
dimensom nacional (a ingente cantidade de documentacom ainda 
sem consultar fala por si só da transcendéncia desse choque), é bem 
provável que as peculiares dinámicas de cada umha das comarcas 
variassem em funcom da estrutura sócio-económica, do avanco da 
via individualizadora, da dependéncia das populacons do monte 
comunal ou do papel da instituicom municipal, que em muitos 
casos se fizo valedora dos interesses vizinhais. O caso de Sárria 
bem nos pode servir de indicativo dessa diversidade interna. 
Composta por sete concelhos (Paradela, Páramo, Láncara, Triacastela, 
Samos, Oíncio e Sárria), assenta na parte sul da meseta de Lugo e 
constitui terreno de transicom entre o vale do Minho e as primeiras 
estribacons das serras orientais. O contraste entre a zona de vale e a 
zona montanhosa, dotada de um relevo mais acusado é umha das 
características principais da comarca, historicamente virada para o 
sector primário e com um peso escassíssimo das actividades indus- 
triais e de servigos, mui pouco povoada e castigada por umha 
persistente emigracom 6 . Tam só questiona em algumha medida 
esta realidade monocor a própria cabeceira de comarca: centro de 
partido judicial, bem comunicada com Lugo, Monforte, Quiroga 
ou Fonsagrada, atravessada polo caminho de ferro, o seu peso 
comercial-administrativo contrastava enormemente com a abso- 
luta hegemonia agro-gadeira dos concelhos limítrofes 7 . De resto, 
um povoado sector primário alicercado na pequena exploracom, 
com pouca disponibilidade de terras cultiváveis e altamente 
dependente dos terrenos baldios. Realidade esta sobre a que assen- 
tará o conflito que nasce com os inícios da década de 40, e que nos 
leva a considerar os tracos caracterizadores desse segmento do 
agro galego que protagoniza o enfrentamento com a forestal -mais 
um tentáculo do aparelho de controlo e repressom franquista-: um 
agro empobrecido e sobrepovoado (que nom inerte ou imune ao 
cámbio 8 ), composto por pequenos proprietários, adscrito a um 
particular modo de uso que integra a producom e no mesmo agro- 
ecossistema, e aparentemente com umha vinculacom mui relativa 
com o velho tecido societário do agrarismo republicano 9 . 

Temos a fortuna de contar, para o nosso estudo micro, com a 
informacom sobre o conjunto da província de Lugo fomecida pola 
investigacom monográfica de M.J. Souto 10 sobre a repressom contra o 
tecido societário republicano. Gracas a ela, conhecemos a magnitude 
e características dumha repressom nom especialmente aguda (se a 
compararmos com outras áreas de mais intensa politizacom) e no 
que a passividade e inibicom ante os facciosos fórom as condutas 
maioritárias. Podemos considerar esta atitude umha boa mostra da 

assuncom hegemónica das pautas de replegamento ante o espaco 
público dumha sociedade escassamente politizada em termos 
liberal-burgueses, profundamente ruralizada e enquadrada e diri- 
gida polas consignas do patemalismo caciquil e social-católico. O dia 
24 de Julho é tomada polos sublevados (auxiliados polos grupos de 
choque fascistas, designadamente a Falange) a vila de Sárria, e seis 
dias mais tarde está sofocada a oposicom em toda a comarca; se a 
repressom polítíca é dura e exemplarizante naqueles municípios nos 
que a resposta ao alcamen to é mais contundente, há certa transi- 
géncia com aqueles quadros republicanos que nom dam o passo á 
oposigom directa ao novo regime, até o ponto de alguns deles 
fazerem parte das instituicons municipais depuradas a partir de 
1936. O conjunto da comarca apresenta situacons mui diversas na 
hora do alcamento e a resposta posterior a ele. Em termos gerais, 
nom acada os níveis de passividade e assentimento próprios da zona 
centíal e nortenha da província (motívada por umha conjuncom de 
motivos, entre os quais a forte implantacom do agrarismo social- 
católico, o modelo de propriedade da terra e a auséncia do contíato 
foral, e o desenvolvimento e modemizagom gadeiras com orientacom 
exportadora 11 ). A pegada da repressom vai ser funda, existirám 
respostas contundentes ao alcamento, e o labor de aniquilamento do 
tecido político e societário será a continuagom obrigada da 
repressom e perseguicom iniciais. Apesar de todo isto, e dum grau 
relativamente alto de organizagom e incidéncia das forgas de 
esquerda e republicanas em geral, a magnitude do acontecido 
tampouco vai chegar ao de parte da Marinha ou da Terra de Lemos 12 . 
A cabeceira de comarca vivia já um tenso panorama político nos 
anos da República, com umha forte polarizacom entre socialistas e 
católicos; o alcamento servirá á direita mais extíema, até o momento 
convenientemente resguardada, para saldar as contas com as 
propostas polítícas inassumíveis no seu ideário, cambiando as regras 
de jogo vigorantes na anterior etapa. Há notícia da perseguicom e 
morte do alcalde da vila, vencelhado com Izquierda Republicana, 
acusado de auspiciar requisas de armas nos primeiros dias do 
confronto e, com certa provabilidade, cercano ou tíansigente com as 
posicons de esquerda socialista e galeguista. A partír da imprensa 
local podemos chegar a umha aproximacom relativamente fidel á 
realidade sócio-política da primeira metade da década de 30. Mais 
concretamente, a análise do cabecalho de maior projeccom da jeira 
republicana, com o ilustrativo nome de Loita dá-nos informacom 
(com certeza que com todas as deformacons próprias da propa- 
ganda) da extensom e vitatídade dos núcleos repubtícanos e estatu- 
tistas nos Concelhos tímítíofes de Páramo, Paradela, Samos, Oincio e 
Láncara. Imprensa e sociedade civil, e esta e classe obreira, vam de 

bracos dados no rural galego influido polo contorno urbano ou 
vilego. As mesmas tendéncias políticas, organizadas por volta do 
republicanismo liberal e o autonomismo predominam em Oincio ou 
Samos, bem que neste caso através da mediacom das sociedades 
agrárias e sem a pegada obreirista que PSOE e UGT deixavam 
naqueles núcleos mais diversificados no social e económico. Quicá 
esta orientacom político-ideológica (unida a múltiplas casuísticas 
pessoais que a história nom é quem de desvelar) explique a momura 
das respostas dos quadros, militantes e associados no momento da 
rebeliom fascista, que em nengum caso chega á oposicom violenta. A 
escasseza dos dados e a relativamente branda repressom do Páramo 
ou Triacastela som indícios suficientemente significativos do fraco 
tecido associativo destas áreas e da vigéncia de modelos clientelares 
e patemalistas de participacom política. A chamativa excepcom da 
comarca vai constitui-la o concelho de Paradela, com um volume de 
resisténcia e repressom dificilmente compreensível de levarmos em 
conta a sua composicom social e o seu peso demográfico. É curioso 
que um dos municípios mais subdesenvolvidos e infradotados da 
província tenha hés sociedades agrárias de inspiracom socialista, já 
reprimidas com motivo da insurreccom de 34. Partindo desta reali- 
dade e da nítida orien tacom político-ideológica que as caracteriza, 
várias das parróquias fideram umha contundente e infrutuosa resis- 
téncia naquela altura, com parte da populacom armada e ataques a 
edifícios da Igreja. O facto de mais do 30% da populagom do 
Concelho passar polas cadeas franquistas naquela altura é a 
demonstracom palpável da extensom real das tendéncias resen- 
hadas, auténtica nota discordante em toda a zona 13 . 

Enhe estes dous exhemos, o representado polo camaleonismo 
político de muitos republicanos e a repressom crua e nua sofrida 
pola esquerda obreira, suponhemos um amplíssimo abano de 
vizinhos afectados em diferentes graus por umha repressom 
desproporcionada com vontade preventiva e paralisante que ultra- 
passa com muito os limites das organizacons obreiras e salpica 
membros relevantes da pequena burguesia urbana ou vilega com 
simpatias republicanas e democráticas 14 . Eis o senso de empre- 
garmos, tamém para o caso de Sárria, o termo já utilizado de menta- 
lidade auto-reprimida ' 5 , e de enmarcarmos nesta conduta geral as 
resisténcias quotidianas, sempre desejosas de se evadir do ámbito 
político e de qualquer associacom com formas organizativas está- 
veis. A censura da própria memória, a negativa a compartilhá-la e 
transmiti-la geracionafinente, o medo a todo o político e a identifi- 
cagom da associagom como um perigo, som os elementos que 
modelam activamente as condutas da vizinhanca desta comarca ao 
longo do hanquismo. 

Com todos os dados acima apontados podemos tirar umha 
primeira conclusom: a discordáncia entre a conflitividade sócio- 
política republicana e posterior e as resisténcias quotidianas prota- 
gonizadas em defesa do monte vizinhal em mao comum. Nom 
sabemos de denúncias no Concelho de Sárria, com umha politi- 
zagom emanada em grande medida do ambiente vilego, pola 
defesa do comunal; som escassas em Paradela e mui numerosas em 
Samos, Láncara ou Páramo. Correspondem as nossas denúncias 
aos municípios mais rurais e, dentro destes, ás áreas mais depen- 
dentes dos terrenos comunais pola sua pertenca á agricultura de 
montanha, o que reforca a tese de estarmos ante um conflito de uso 
mais do que ante um conflito sócio-político; nom negamos de 
entrada as possíveis derivacons que este enfrentamento soterrado 
com a administragom do regime pudesse ter, nem tampouco a 
possibilidade de este se nutrir de tradicons societárias anteriores. 
Mas estas seriam as mais afastadas da influéncia vilega e obreira, as 
menos influídas polo universo ideológico republicano-socialista e, 
enfim, as mais comunitaristas e volcadas cara um mutualismo sem 
dimensom reivindicativa e, muito menos, transformadora. O 
estudo de outros casos micro bem pudera avalar esta hipótese 16 . 

A desarticula^om do societarismo agrário 

A intensa pedagogia desenvolvida polo primeiro franquismo 
está centrada, por suposto, contra o velho regime, mas sabemos 
tamém que num sentido amplo constitui umha pedagogia anti- 
organizacom ou anti-associacom extensiva a umha ampla gama de 
condutas sociais e políticas. A dissolucom das sociedades agrárias 
situa-se no seio desse processo mais amplo da repressom calada, 
administrativa, quotidiana e ordenada, que marca as atitudes e 
condutas dos mais num clima de tal pánico que nom se precisa 
tanto da coercom armada como da activacom das redes sociais e as 
ferramentas legais da repressom para conseguir os efeitos desejados 17 . 
A dissolucom das sociedades agrárias produze-se através deste 
processo: num início com as de orientagom mais claramente 
esquerdista (precisamente aquelas que se constituiam de maneira 
mais numerosa, e em diferentes zonas, desde 1931), a posteriori 
com o controlo das juntas directivas do resto, especialmente se a 
sua orien tacom era mais política do que mutualista e assistencial. O 
descabecamen to dos quadros dirigentes seguiu-se, entom, pola 
extensom dumha dinámica de controlo e coercom a todo o entomo 
da sociedade agrária organizada na comarca, mais intenso quanto 
maior fosse a tradigom republicana e esquerdista da área em 
questom. 

As fontes parecem vincular a dinámica repressiva vivida na 
comarca com os modelos estipulados para zonas da Galiza. 
Dinámica repressiva que tem a ver com a politizagom e cons- 
trucom dumha sociedade civil rural nos anos prévios a 1936. Das 
quinze sociedades consultadas nas fontes, tam só duas tém a sua 
origem antes dos tempos republicanos: trata-se da Sociedad de 
Agricultores de Castrón Can, de Samos, constituída em 1925, e do 
Sindicato Católico Agrícola de San Martín de Layosa, do Incio, nascida 
em 1917. De resto, as sociedades agrárias de filiagom republicana, 
as estruturas juvenis católicas, as agrupacons socialistas, gale- 
guistas e azañistas fundam-se todas elas a partir de 1931. A eferves- 
céncia associativa da jeira republicana (por vezes comprovada e 
por vezes intuída) tem lugar tamém em Sárria. No que nos inte- 
ressa particularmente, o estudo de aquelas áreas da comarca com 
umha oposicom mais intensa ás repovoacons, fica demonstrado 
que o tam reiterado autismo das comunidades mais isoladas nom 
foi tal. A área montanhosa de Samos nom é alheia ao processo de 
politizacom e nela articulam-se diferentes iniciativas societárias: o 
Comité Agrario Radical de Lózara é um dos exemplos mais salientá- 
veis 18 . 

A outra cara da moeda da desarticulacom é o enquadramento 
totalitário nas estruturas do Regime, precisamente na etapa em que 
este tenta umha maior emulacom dos modelos alemao e italiano. 
Como parte da estrutura corporativa que é a Organizacom Sindical 
Espanhola (OSE), o ramo rural que o franquismo organiza para o 
agro e pom em andamento desde 1943 som as chamadas 
Hermandades Sindicales de Labradores y Ganaderos, substituigom do 
velho e plural associacionismo pola vontade de controlo da 
prod ucom e orientacom política. Com certa inspiracom social-cató- 
lica, dada a sua vertente assistencial, o seu potenciamento do 
cooperativismo e o apoio técnico, as Hermandades tinham a missom 
de disciplinar o trabalho rural e, na Galiza (onde por motivos 
evidentes nom havia contrarrevolucom rural que consumar), asse- 
gurar umha pretensa harmonia social assente nas virtudes nacio- 
nais dum pequeno proprietário essencialmente conservador e 
desejoso da mantenca da orde e os velhos equilíbrios. É importante 
salientar que até quando a retórica fascista de inspiracom alemá e 
italiana deixa passagem no Regime a discursos e fórmulas de 
maior utilidade para a adaptacom camaleónica do franquismo ás 
cambiantes circunstáncias internacionais, com o consabido deslo- 
camento da Falange de qualquer posto de poder real, ao núcleo 
mais ortodoxo do retórico nacional-sindicalismo vai reservar-se 
como consolacom o controlo de certas estruturas burocráticas e 
corporativas como as que vimos de comentar 19 . 

Da expropria^om ao desapossamento. A intervengom da 

administracom florestal 

A férrea política florestal do franquismo, virada desde os 
inícios contra esse campesinado que dizia defender como portador 
das essencias nacionais, tem a sua génese na própria conformacom 
do Estado liberal espanhol, que acomete desde as suas origens a 
construcom dum modelo organizativo territorial valendo-se de 
diferentes ferramentas. Trata-se dum processo global e unitário de 
objectivos uniformizadores que se vai manifestar na simplificagom 
normativa e conceitual e na subsuncom num rinico quadro legisla- 
tivo das diferentes formas de propriedade que pervivem até 
entom. Este novo desenho assenta em certa elaboracom ideológica, 
com o seu correlato legislativo; num modelo de fiscalidade; em 
ramos da administracom especializados na execucom do controlo 
directo de parcelas do mundo agrário; e, no que particularmente 
mais nos interessa, na tipificacom de novos delitos no código civil e 
a activacom dum aparelho informativo e coercitivo, a guarda civil e 
a guarderia florestal. As parróquias e lugares que geriam os montes 
enfrentarám, ao longo dum processo dilatado e discontínuo, toda 
essa engrenagem destinada a transformar o comunal na proprie- 
dade plena e perfeita que exigia o direito positivo. 

A legislacom sobre montes comunais atravessa fases diferen- 
ciadas, avancando para um maior ordenancismo: primeira elabo- 
ragom legislativa decimonónica (na que se inclui a classificacom de 
montes de utilidade pública), ampliacom da superfície catalogada e 
desaparicom da figura do rendista a inícios do século XX, e orien- 
tagom industrialista, repovoacom indiscriminada e repressom a 
partir de 1941 20 . E a partir desta altura quando as fontes recolhem, 
de maneira mais ou menos explícita, um amplo e larvado movi- 
mento resistente que obriga a um parelho esforco repressivo da 
administracom fascista. 

Tam só o franquismo logra, por confluéncia de vários factores, a 
passagem do que era umha simples expropriacom legislativa -que 
em nengum caso impediu o aproveitamento dos comunais- a um 
desapossamento de facto que muda de raiz a relacom do campesi- 
nado com o monte e achaira o caminho ao definitivo esmoreci- 
mento da agricultura orgánica apoiada no monte. O poderio do 
novo estado, a auséncia de ferramentas organizadas de autodefesa 
por parte das classes populares, e o empenho posto polo Novo 
Regime na materializacom da via repovoadora (entendida como 
ponto de encontro entre industrializacom autárquica de inspiracom 
falangista e o agro) fam com que a partir da década de 40 se livre a 
verdadeira batalha por volta do comunal. A planificacom produtiva 

e política vam tamém aqui de braco dado: em Setembro de 1938 um 
decreto assegura o intervencionismo e limita as possibilidades de 
corta e aproveitamento de madeira por parte dos particulares; em 
Novembro do mesmo ano, o Ministério de Agricultura estabelece as 
normas de funcionamento para os Distritos Forestais, implantando- 
se um Servico Obrigatório de Trabalho Florestal vinculado á FET e á 
Frente de Juventudes; em 1941, um Plano Geral definitivo, polo que 
se responsabiliza o mais oficialista do corpo de engenheiros, concre- 
tiza a febre repovoadora da Falange sem qualquer umha conside- 
ragom pola diversidade de usos do solo. Em consonáncia com o 
controlo de todo o processo produtivo já mencionado (prod ucom, 
comercializagom e venda), o regulamentismo dessa primeira 
posguerra chega a marcar, em 1948, os pregos máximos para a 
madeira em rolo e asserrada, com o intuito de controlar o mercado 
paralelo que fai sombra ao oficial. A maior clarificacom jurídica e 
legislativa vai produzir-se a partir do ano 1940, com a consti tuicom 
dum organismo com plena potestade na actuacom e semi-emanci- 
pado de aquelas instáncias que deviam exercer funcons reitoras. Em 
Margo de 1941 reconstitue-se o Património Florestal do Estado, a 
quem se encomenda a direcgom do processo repovoador, com 
objectivos produtivistas plenamente explicitados: 

Restaumr, conservar e incrementar la riqueza forestal perteneciente 
al Estado, de modo que cumpla plenamente plenamente susfines nacio- 
nales, económicos y sociales (...) 

Corresponde-lhe aliás 

El máximo desarrollo de los trabajos de repoblación o restauración y 
aprovechamiento forestal (...) la ejecución de aquellos trabajos forestales 
que se consideren de interés, como defensa o realce del patrimonio nacional 
en su más alto sentido 21 . 

Para a consecucom dos alvos marcados o franquismo preci- 
saria de dous elementos: a conjugagom da direcgom política e 
económica no mando do PFE 22 , e umha grande autonomia de 
actuacom deste organismo, se calhar mais surpreendente pola sua 
condicom sectorial. Longe de se considerar como um mero apén- 
dice da administracom florestal dedicado a certas funcons especia- 
lizadas, diz-se dele que 

gozará de plena personalidad jurídica y autonomía económica. Estará 
capacitado para adquirir, poseer, gravar y enajenar bienes, derechos, 
acciones y créditos, contraer obligaciones, liquidar y transigir y realizar 
cuantos actos y contratos sean necesarios para el cumplimiento de sus 
fines. Ante los Tribunales se hará representar por los mismos funcionarios 

a quienes compete la representación y defensa del Estado en juicio, 
conforme a las Leyes y Reglamentos, y con las mismas exenciones y privi- 
legios que a este corresponden 23 . 

Eduardo Rico pom em destaque no seu estudo 24 o inteligente 
aproveitamento da autonomia financeira e o facto de nom investir 
nunca a fundo perdido, aumentando sempre os ganhos ou recupe- 
rando o dedicado á repovoacom em forma de anticipo. Desde estes 
pressupostos o franquismo acomete o que o Estado liberal nunca se 
atrevera a consumar: pactuando com as deputacons ou concelhos, 
ou com ambos á vez, as repovoacons de cada área (cada umha das 
instituicons participantes receberia parte dos benefícios obtidos de 
aquelas), e participando junto com o Instituto Nacional de 
Indústria em Celulosas de Ponte Vedra S.A., a administracom fran- 
quista toma literalmente amplas zonas da província de Lugo que 
engloba baixo o termo de comarcas de interesse florestal. Se bem esta 
província galega nom atinge o índice de superfície repovoada de 
Ponte Vedra ou Ourense, si que soporta em algumha das fases 
umha vaga expropriadora que supera as marcas de zonas 
próximas. E pensemos que cada umha destas ofensivas contra a 
propriedade vizinhal, longe de serem simples execucons adminis- 
trativas de decisons técnicas, supunham umha auténtica comocom 
com direccom política contra todo um entramado sócio-económico 
e ambiental. Desde finais da década de 40 e até 1953, período que se 
insere no que nós estudamos, a febre repovoadora de Lugo supera 
todos os índices registados no conjunto do Estado espanhol 25 . 

A grande potestade administrativa e, ao cabo, tamém política, 
justifica-a esta entidade com essa retórica assistencial que se insere 
nos esquemas ideológicos de todos os fascismos: a indústria como 
base do engrandecimento nacional, a natureza e a paisagem desen- 
hadas e construídas como emblemas do poderio racial, e as obras do 
Estado como mostras de consideragom para com um pequeno 
campesino garante da estabilidade social contra o virus da luita de 
classes 26 . A repovoagom, como projecto de interesse colectivo, 
implicaria activamente o proprietário particular e serviria de fonte 
de sustento para muitos lugares gracas aos postos de trabalho que 
havia de proporcionar. A prática vai apresentar-se bem afastada 
dos objectivos assinalados. Avondará-nos com lembrar aqui que o 
industrialismo autárquico fascista foi assinalado há bem tempo 
como origem dum fenomenal retraso histórico da economia espan- 
hola, sem que fosse o agro galego um beneficiário de privilégio de 
qualquer umha medida compensatória 27 ; que o pequeno labrego 
galego, apesar de carecer dumha tradicom associativa nitidamente 
esquerdista e de protagonizar movimentacons sócio-políticas que 

questionarem de raiz o Estado de cousas, erosiona a tam cantada 
paz social com fórmulas diversas 28 . A prova mais eloquente disto, e 
que nos serve para desenvolver o presente trabalho, é a reaccom 
das comunidades com a maior das contundéncias contra os planos 
que dirige este organismo. Umha reaccom, aliás, suscitada frente 
um Estado cego e surdo em tempos nos que a desproporcom das 
forcas enfrentadas era gritante. De mao da fonte oral podemos 
chegar a alviscar as razons da sedicom nos montes de Sárria: 

O pueblo vivia de levar ganado ao monte; incluso nos quitárom de 
sembrar centeno. Havia que roturar, naquel momento a exportagom de 
Castilha era mínima, entonces necessitávamos sembrar centeno ou trigo 
(...) para poder comer e incluso para o sustento dos animales. Naquel 
momento proibirom-no. Veu a plantaciom e houvo que vender todo. O que 
tinha cinco ou seis vacas quedou-se em trés. Os pastizales som em época 
ahora reciente (...) Antes nom havia de comer nas casas 29 . 

Repressom e resisténcias 

Os dados extrazidos do vaziado de expedientes de denúncia 
arquivados no viveiro de Sam Breixo de Parga, que recolhem todas 
as vicissitudes relacionadas com a campanha repressiva levada 
avante contra os usos tradicionais do monte, podem dar-nos umha 
visom aproximada do volume, os ritmos e as estratégias da resis- 
téncia silenciosa que a comunidade protagoniza; através das esque- 
máticas declaragons das pessoas denunciadas e das reiteradas 
fórmulas de sancom administrativa da forestal, tentaremos tirar 
tanto a concepcom ideológica e cultural que nutria o descontenta- 
mento e a oposicom ás repovoacons quanto as linhas de accom que 
se perfilam no discurso dos engenheiros, ou até mesmo os razoa- 
mentos nos que assentava a colaboragom municipal com as 
pessoas repressaliadas. Nem cumpre dizer que a desigual relacom 
com o poder que caracterizava cada um destes grupos era, ao 
mesmo tempo, umha desigual relacom com a palavra escrita. O 
esquematismo e brevidade das declaracons das pessoas denun- 
ciadas permite apenas fazer-se umha ideia das argumen tacons nas 
que baseavam a sua aütude, num contraste marcado com o desen- 
volvimento legislativo que apresentavam os engenheiros do 
distrito florestal da província. A fonte oral, ainda com todas as suas 
imperfeicons, tentou solventar este desequilíbrio e aproximar-se, 
cinco décadas depois, a como viviam os despossuidos a ofensiva 
da administracom franquista. 

A comarca de Sárria vai ver-se envolvida, a partir dos anos 40, 
numha dinámica parelha á que sofrem outras zonas do seu contomo 

geográfico, bem que sem ser das mais afectadas da província de 
Lugo. O processo de expropriacom, ainda consumando-se em toda 
parte onde as autoridades decidem levá-lo a cabo, apresenta notá- 
veis irregularidades por concelhos: em alguns a accom áaforestal 
nom deixa de ser superficial, enquanto que noutros motiva um 
conflito sócio-económico e ambiental soterrado que condiciona a 
vida das zonas mais montanhosas, prolongando-se durante todo o 
primeiro franquismo e alcangando o seu culmem no primeiro 
trecho da década de 50 30 . 

As denúncias registadas desde os inícios de século até 1936 som 
praticamente insignificantes, o que dá ideia do pouco zelo da admi- 
nistracom florestal á hora de controlar o território e punir as infrac- 
gons cometidas. Há que aguardar a que amainem os tempos de 
guerra para o Novo Estado redesenhar o organigrama da adminis- 
tracom florestal cara um funcionamento mais estrito. Em 1941 o 
Distrito Florestal passa a ser de ámbito estritamente provincial, 
centralizando-se em Lugo e ganhando em cercania geográfica ao 
lugar onde se produzem as infraccons; acompanha-se esta reforma 
da constituigom do já citado Servigo Obrigatório de Trabalho 
Florestal, com estreita ligacom com a Falange, e que leva á insta- 
lacom permanente dum servico de guarderia nos montes a vigiar. A 
reestruturacom administrativa acompanha-se dum crescimento 
sensível das denúncias, complementando o labor que o PFE mate- 
rializa no mesmo terreno e na mesma fase. A apropriacom colectiva 
de terrenos para a sementeira comeca a ser objecto de sancom, como 
tamém o aproveitamento de distintos materiais de uso comunal, 
caso da lenha ou da lousa. Mas é sobretodo o pastoreio o alvo da 
perseguicom da polícia rural. Pastoreio que, como veremos, nom 
exprime só a necessidade de utilizacom dos terrenos vizinhais, 
senom umha vontade organizada de empecer o bo andamento das 
repovoacons e, portanto, a consumacom do que se considera um 
roubo legalizado e consagrado pola violéncia e a coercom. Quem 
leva o gado ao monte e transgrede os limites territoriais tam rigida- 
mente impostos polas autoridades do franquismo manifesta de 
maneira velada e inteligente o descontentamento e, á vez, enfreia e 
obstaculiza as labouras da forestal. Tentaremos expor sintentica- 
mente as características do processo punitivo -e da resisténcia com 
a que se relaciona- que se inícia na altura: 

Detecta-se umha grande irregularidade na distribuicom territo- 
rial da conflitividade, escorada em termos gerais cara a parte Leste 
da comarca e pivotando quase em exclusiva num determinado 
número de parróquias do concelho de Samos, as pertencentes á zona 
montanhosa de Lóucara. Tal irregularidade é expressom do nível de 
dependéncia das populacons do monte e, noutro nível, do desigual 

interesse e esforco da administracom florestal no momento de se 
apropriar do território e passar a geri-lo. As apressadas vagas repo- 
voadoras dos finais dos 40 contrastam com o relativo abandono de 
outras terras, ao longo dum processo já desvelado noutras obras 31 . 

Os usos perseguidos e sancionados pola administracom nom 
som em exclusiva resposta á intervencom estatal, mas actividades 
quotidianas secularmente realizadas que se mantém em forma de 
desafio ao aparelho coercitivo do franquismo. As denúncias 
pontuais das primeiras décadas do século ilustram a total normali- 
dade das roturacons no terreno comunal. Se o pastoreio nom figura 
é porque ainda nom se considera um delito nem constitui motivo 
nengum de preocupacom. 

A conflitividade abrolha, com mui poucas excepcons, no mo- 
mento em que o Estado passa da expropriacom de direito á expro- 
priacom de feito, quer dizer, justo nas datas em que se assinam os 
consórcios e se comecam as plantacons. Segundo a informacom dos 
protagonistas de um e outro lado, as motivacons variam; para os 
labregos trataria-se da continuacom ininterrumpida dum costume 
e necessidade imemoriais, e para a administracom a expressom 
dumha oposigom desenhada e executada premeditadamente 
contra os planos de suposta optimizacom e racionalidade econó- 
mica do regime. No momento de debrucarmos nas vontades dos 
protagonistas veremos este particular com mais detalhe. 

Apesar do protagonismo indiscutido do PFE, é o conjunto da 
engrenagem administrativa e coercitiva do Estado a que se pom 
em funcionamento, em consonáncia com a viragem global que o 
franquismo impom neste eido. Naqueles montes geridos por 
ambos os organismos, o Distrito Florestal e o PFE compartilham 
protagonismo, por vezes com um papel quase parelho. 

A forga com a que a comunidade mantém o pulso no primeiro 
momento das repovoacons é seguida invariavelmente por umha 
certa retirada, como nos indica a descida do número de deniincias. 
Ainda, o replegamento nom é total, e a resisténcia premeditada 
volta de novo poucos anos mais tarde. O peso da bota do PFE, com 
a coercom da guarderia, as sancons económicas e as detencons 
(mui pontuais, mas nom por isso pouco relevantes) deixa-se sentir 
com forca . Tamém os próprios aspectos técnicos influem, já que 
umha repovoacom de vários anos, com árvores de certa idade, é 
dificilmente atacável se nom é por métodos bem mais drásticos e 
arriscados 32 . Como continuidade á baixa podemos qualificar o 
ritmo das resisténcias desenvolvidas trás os momentos mais 
álgidos da repovoagom. O gráfico seguinte dá ideia da distri- 
buigom das sancons e da estratégia de colectivizacom das denún- 
cias para fazé-las mais facilmente assumíveis. 

Dentro do conjunto das infraccons, salientam duas modali- 
dades, ubicadas aliás em cadanseu marco cronológico: as rotura- 
gons de terrenos, que constituem a primeira prática perseguida pola 
administracom quando esta se dota dumha ferramenta provincial, e 
o pastoreio, auténtico cavalo de batalha do PFE. A primeira conleva 
em todos os casos participacom colectiva -de toda a casa ou da 
vizinhanca 31 -, enquanto a segunda se leva a cabo normalmente em 
solitário, como tentativa evidente de apresentá-la diante da admi- 
nistracom florestal como nom intencionada e fruto do despiste. 

A descida do número de infraccons nom é tam só umha fugida 
ante os temidos efeitos da forestal, se nom um reajustamento da 
estratégia seguida: a menor cifra de denúncias, mais pessoas 
denunciadas. A presenca no monte em grupos mais ou menos 
numerosos parecia dar ás pessoas sancionadas umha seguranca 
que nom ofereciam as incursons anteriores. 

O papel das elites políticas locais: da colaboracom á indiferenca 

Dentro do controlo milimétrico de toda a esfera política que o 
franquismo aborda de maneira sistemática, as alcaldias jogam um 
papel fundamental. A elas corresponde a destrucom desde abaixo 
do entramado institucional republicano e de aquelas parcelas de 
poder que o anterior Estado dispunha no nível municipal. No caso 
que nos ocupa, sabemos que os responsabilizados polo labor de 
destrucom da mais imediata realidade política republicana nom 
som recém chegados, mas representantes de velhas classes domi- 
nantes locais que o regime desloca, ou mesmo políticos sem 
adscricom estrita sostidos indefinidamente no poder polo seu hábil 
manejo dos recursos do caciquismo e a rede clientelar 34 . 0 caso mais 
chamativo desta continuidade sui generis temo-lo na pessoa do 
alcalde de Sárria nos primeiros anos do Novo Regime: Fernando 
Taboada procedia do agrarismo de esquerdas e mantinha excelentes 
relacons com a velha direita -ou direita cedista- do município. E 
este sector o que se vai ter que enfrentar na primeira posguerra com 
o conflito das repovoagons, mantendo por vezes um apoio ás 
pessoas repressaliadas que pudera parecer paradoxal. Na realidade, 
nom o é tanto, se considerarmos que umha das obsessons perma- 
nentes da administracom florestal espanhola foi umha instituicom 
municipal percebida como advogada defensora dos interesses 
labregos no que ao monte comunal diz respeito. Sendo o concelho o 
titular legítimo das propriedades comunais (caso da maioria de 
regions espanholas), ou bem sendo o titular ilegítimo duns terrenos 
da parróquia ou comunidade (caso da Galiza, com a sua original 
fórmula de propriedade vizinhal em mao comum), a instituicom 

local erigiu-se em mais umha peca dumha complexa alianca vertícal 
em favor do matímento dos usos comunais ou, o que é o mesmo, da 
permanéncia da estabüidade e harmonia social assente nos tradicio- 
nais modos de uso. Este papel protector vai cambiar por confluéncia 
de vários processos diferenciados: um deles é a própria condicom 
do Estado franquista como aparelho nascido da guerra e a coercom 
e apoiado no vínculo govemos civis-concelhos para executar a sua 
polítíca de maneira autoritária e inflexível; outro, o papel adjudi- 
cado ao município desde o século XIX como instituicom gestíona- 
dora do monte, trás a sua municipalizacom, e obrigada a tramitar as 
demincias que chegam da administracom florestal. Se esta cercania 
com os labores de vigiláncia e repressom pudo noutros tempos faci- 
litar a aplicagom dumha linha branda e condescendente, no 
contexto do primeiro franquismo a execugom das directrizes 
marcadas fai-se tarefa obrigada; nom podemos esquecer tampouco 
que a nova polítíca florestal aproveita inteligentemente as dificul- 
dades económicas municipais e tenta fazer do monte umha fonte de 
ingressos para diversas entidades institucionais, procurando a sua 
cumplicidade com o labor de desapossamento de terras. Os 
concelhos passam agora a fazer parte de cheio desse novo gmpo de 
pressom nascido ao abeiro das repovoacons massivas e indiscrimi- 
nadas 35 . Mais difícil se fazia, portanto, refugar o seu importante 
papel no entramado repressivo contra o pequeno labrego: 

Son Autoridades competentes para conocer de las denuncias, imposi- 
ción y exacción de las multas y demás responsabilidades (...) los 
Gobernadores Civiles de las provincias y los Alcaldes (...) Las multas y 
responsabilidades pecuniarias de las demás clases de infracciones serán 
impuestas por los Alcaldes cuando su importe no exceda el límite para que 
lesfaculta la Ley Municipal (...) De todos los daños que se notaren en los 
montes públicos por la Guardia Civil, empleados del ramo y guardias 
locales, se formulará por escrito la correspondiente denuncia ante el 
Alcalde del término municipal. 

O estudado na comarca de Sárria confirma a grandes tracos o 
sugerido para outros casos. O concelho perfila-se, no momento em 
que o conflito se comeca a fazer mais nítido, como um acérrimo 
inimigo da administragom florestal, o que merece múltiplos 
comentários e tentativas de sancom por parte do corpo de engen- 
heiros, demonstrando-nos assi que, tamém no nível micro, a homo- 
geneidade ideológico-política e prátíca do Novo Regime nom era 
tal. Nos mesmos documentos-modelo para se tramitar as denún- 
cias, o Distrito inclui invariavelmente já um trecho no que adverte a 
administracom municipal de que se expom a medidas discipli- 

nares se continuar enfrentando as diligéncias. A obstrucom deveu 
alcancar certa magnitude, dado que o tema é mesmo tratado na 
correspondéncia entre o engenheiro-chefe e o govemador civil da 
província de Lugo para se efectivarem as medidas de forca contra a 
alcaldia. Diz o primeiro a propósito da alcaldia de Láncara e do 
conflito dessatado nos montes Costal Velho e Serra de Ulhoa que 

como quiera que hasta lafecha y a pesar de la insistencia con que se 
reclamaron las citadas diligencias todavía no las ha remitido a esta jefa- 
tura, causando las autoridades locales con esta frecuente actitud, verda- 
deros trastornos al cometido de este Distrito Forestal; ruego a V.E. que de 
acuerdo con la Ley de Régimen Local, imponga a dicha alcaldía la sanción 
a la que se ha hecho acreedora y le ordene sean remitidas a la mayor 
brevedad las diligencias interesadas. 37 - 

Nem sempre as consideracons som tam duras, mas avondam 
os casos de má comunicacom e de pouco entendimento mútuo 
auspiciadas pola estratégia do despiste municipal. Além de se 
adiar a entrega das diligéncias, a alcaldia adoitava recorrer a outras 
medidas menos explícitas ainda, como nom dar o nome das 
pessoas que cometiam as infragons ou nom apresentar dados 
fundamentais para o desenvolvimento do processo (cantidade de 
hectares roturadas, por exemplo). Tamém no concelho de Láncara 
se recebem notícias e queixas por este proceder tam habitual: 

Considerando que debido al poco celo demostrado por la alcaldía en 
cooperar con el guarda a conocer los infractores y superficies ocupadas 
indujo seguramente a error al denunciante; pero que reconocido el monte 
posteriormente se ha comprobado que las superficies... 3S 

O ocultamento e a nom intervencom nos debates com a admi- 
nistracom florestal prova que, por vezes, a própria alcaldia refu- 
gava o choque e se escudava trás um dissimulo tamém em boa 
medida equiparável ao que reiteradamente utilizam os sectores 
mais fracos, carentes de qualquer reconhecimento institucional e 
estrutura organizativa estável. Sem embargo, mui pontualmente 
damos com declaracons explícitas da alcaldia em favor das pessoas 
denunciadas, todas elas mui indicativas da percepgom do 
problema por parte da instituicom municipal e da sua conexom 
com os interesses da comunidade: 

Esta Alcaldía tiene el honor de informar en presente expediente, que 
los diferentes vecinos que se mencionan, con anterioridad a la intervención 
de algunos artículos, para sus necesidades hogareñas, muy distintas en el 

campo que en la capital, para hacerjrente a la manutención de sus ganados 
único medio para subsistir compraban las cantidades necesarias de centeno 
y piensos en los Almacenes, que en Puebla de San Julián y Sarria se 
dedican a ello; y que hoy en día carentes por una parte de estos almacenes 
de aprovisionamiento, y por otra parte estos que por sus condiciones, así 
como la necesidad de los menesterosos y el cumplimiento de las consignas 
de nuestro invicto Caudillo de elevar la producción del campo; obliga en 
toda aldea a los vecinos en su afán en primer lugar económico y en 
segundo patriótico a expansionarse (sic) por terrenos que el Estado no 
explota, afin de conseguir los productos que le son muy necesarios. 

Por todo lo cual estimamos no se debe proceder a la sanción por tal 
infracción sin prejuicio de mejor criterio. 39 

Em outras ocasions a alcaldia nom se inmiscui no estado da 
comunidade e procura algum tipo de manobra diversiva para 
impedir a sancom, afirmando que a infraccom nom é demonstrável: 

Que si ciertamente el hecho constituye una infracción, sancionada 
por el R.D. de 8 de Mayo de 1884, no puede castigarse a persona alguna 
simplemente por indicios o referencias que no hayan sido probadas; y 
mucho menos en el presente caso, cuando los presuntos encausados 
demuestran el uno que se hallaba ausente y el otro que nunca trabajó en 
dicha cantera de " Trendeira'' i0 . 

Há, ainda, umha outra linha argumental dos concelhos. Afir- 
mando-se conhecer o ceme do problema, pronúncia-se contrário á 
aplicacom da lei tal e como a executa o PFE. Dos resultados de tal 
peticom dam-nos conta os próprios engenheiros-chefes, que nom 
duvidam em acusar a alcaldia de deliberado obstrucionismo e dum 
desconhecimento preocupante da legislacom de montes. 

Erraríamos se pretendéssemos tirar de todo o antes dito a 
conclusom de os concelhos constituirem um auténtico baluarte 
contra o desapossamento. Interessa salientar aqui que se trata dum 
apoio só pontual, maiormente ineficaz, escassamente sistemático e 
com um ritmo decrescente a medida que se passam os anos. 
Quando a repovoacom é um facto -e quando os seus benefícios, 
suponhemos, deixam sentir os seus efeitos nas arcas municipais- a 
inibicom mais completa substitui as antigas escaramucas adminis- 
trativas em favor da vizinhanca. Segundo os dados extrazidos do 
arquivo, só num 7% dos casos estudados figura algum tipo de 
apoio activo da instituicom municipal aos repressaliados, apoio 
que aliás decai nas décadas de 40 e 50. Gracas á fonte oral pudémos 
saber da pegada que na memória colectiva ficou deste restrito 
auxílio institucional: 

O alcalde queria defender-nos, pero o ayuntamiento tampouco non ia 
en contra daforestal (...) e que o ayuntamiento naqueles tempos, o ayunta- 
miento de aqui de Samos estavam tirados uns cos outros e havia moita polí- 
tica (...) era quem nos tinha que defender. Havia umha política no ayunta- 
miento que umhos tiravam para um lado e outros tiravam para o outro. O 
alcalde defendia-nos, pero tinha outros, os conceghales que... o alcalde 
mismofalou comigo e dixo-me: eu se os coceghales se ponhem em convénio 
comigo... Pero daquela havia umha política hárhara .* 1 

A surdeira do Estado 

Se as elites locais e o campesinado se vem forcados a se mover 
nessa indefinicom característica dos subordinados sem grandes 
recursos organizativos e sem capacidade nengumha de pór 
desafios abertos a quem detentam o poder, a actuacom da adminis- 
tracom florestal apresenta a maior clareza: o desapossamento é 
necessário para o interesse nacional. Qualquer matiz que se lhe 
apuger supomboicote deliberado á política florestal e, num sentido 
amplo, ao projecto de decolagem económica ideado polo caudilho. 
Este discurso oficial -assente numha falácia manifesta como é o 
teórico apoio franquista ao agro e significativamente ao pequeno 
proprietário 42 - explicita-se umha e outra vez nos expedientes 
através dos textos redigidos polos engenheiros nas suas peticons 
reiteradas de condena. Som duas linhas fundamentais as seguidas: 
a necessidade de sancons exemplarizantes face as vozes que pediam 
certa condescendéncia, ainda apesar de nom reunir-se provas neces- 
sárias para justificar a existéncia de faltas ou delito, e a negativa a 
considerar a validade da documentacom apresentada polas comuni- 
dades. O recurso á via legal e chegado o momento ao pleito, com um 
peso histórico considerável entre todas as formas de resisténcia que 
adopta o campesinado galego nom decai em importáncia nesta 
etapa do contencioso sobre a propriedade dos montes 43 . Se bem as 
declaragons das pessoas denunciadas som habituais, só umha 
minoria insignificante dá batalha nos tribunais apresentando 
recurso. Nas décadas seguintes esta fará-se umha ferramenta de 
primeira orde por parte dos despossuídos. A auséncia da via do 
pleito no caso estudado parece explicar-se á luz da absoluta falta de 
recursos económicos das comunidades e do peculiar contexto 
sócio-político vivido na altura: 

Aqui arreponher-se bravamente nom se arreponhérom (refere-se á 
vizinhanga); fdrom a advogados. Pero nengum advogado quijo enfrentar- 
se e defender o monte. Em princípio diziam que tínhamos a lei, que o 
monte que era nosso. Pero nom se opugérom por duas questions; primeiro 

porque os advogados co regime que havia nom se quijo enfrentar e 
segundo meios económicos tamém eram mui reduzidos para poder-se 
enfrentar a um pleito destas envergaduras (...) Quando a gente tem que 
emigrar por nom poder comer os meios económicos som mínimos. M 

Achamos casos pontuais nos que a batalha se apresenta no 
terreno legal, com pequenas vitórias labregas mui excepcionais 45 . 
Os recursos podem tentar justificar o trabalho no monte por mera 
necessidade económica, com o que a negativa da administracom 
florestal, ou argumentar em favor da propriedade vizinhal: 

La prueba de nuestra titularidad dominical está, además de en la 
posesión inmemorial de tal concepto, en la documentación a la que hicimos 
referencia en el expediente, y que damos por reproducida aquí (...) Los 
montes en los cuales hice labores de aprovechamiento tales como pastoreo o 
roturación, son de propiedad de los vecinos de Montán, que los viene apro- 
vechando con tal titularidad, quieta y pacíficamente, al igual que sus ante- 
pasados, desde tiempo inmemorial . 46 

Este tipo de argumentacons de pouco podiam valer a umha 
administracom que em nada valorava o direito consuetudinário e 
dizia procurar provas mais sólidas. Umha das argumentacons mais 
reiteradas pola administracom florestal ou a advogacia do Estado 
referia á falta de documentagom que amparasse as demandas 
labregas. Acontece no caso de 39 vizinhos e vizinhas de Montám 
denunciados por roturacons e que se decidem a apresentar um 
recurso no concelho. O advogado do Estado, que estuda o recurso, 
é talhante na sua comunicacom ao engenheiro-chefe da brigada, 
afirmando que ainda que se alegue a possessom de documen- 
tagom, de nada vale se esta nom se apresenta. Ainda no momento 
da verdade tampouco havia um interesse especial por dar vali- 
dade á documentagom que algumhas comunidades podiam 
achegar (com certeza com um grande esforco, designadamente 
económico). A vizinhanga de Sam Cristovo (Samos), parte da qual 
participou no sonado ataque ao viveiro do PFE, apresentou antes 
da década de 50 um conjunto de documentos justificativos entre 
os que se achava umha escritura de 1819, umha relagom de 
vizinhos e vizinhas de Sam Cristovo que tém direito a usufrutuar 
parte dos montes aforados polo convento de Samos, um 
prorrateo de 1834, e umha certificacom na que se exclui os montes 
Oríbio-Branha do catálogo de montes de utilidade pública dos 
finais do século XIX por nom existirem dados avondo 47 . Apesar 
desta esforcada tentativa da comunidade por apoiar documental- 
mente a sua propriedade de facto, em nada muda a posigom 

oficial. A sua cerracom constitui umha mostra bem significativa 
do talante com o que o Estado acomente na primeira posguerra o 
conflito; talante que raramente contempla medidas de consenso e 
pacto e traslada a própria dureza empregue pola polícia florestal 
ao campo jurídico. Nem o mínimo signo de indulgéncia se apre- 
senta nos expedientes consultados, nos que se acumula um 
importante património documental que o Estado tamém expro- 
priava ás comunidades antes de confirmar a sua negativa a qual- 
quer avenca. Como acontece em outras comarcas já investigadas 
por distintos historiadores, tamém aqui a administracom fica com 
as provas documentais que a vizinhanca apresenta 48 . 

A blindagem jurídica contra a maior parte das reivindicacons 
labregas legalmente sostidas é parte integrante da repressom 
estatal, que fazia aparecer o poder, em qualquer umha das suas 
manifestagons, como um ente alheio e hostil a toda proposta 
popular, até mesmo se esta nom tinha significacom explicitamente 
política. Pouco podiam fazer as comunidades livrando a batalha 
exclusivamente no terreno do pleito. Cumpria utilizar ferramentas 
diversas para empecer a consumacom do processo e ganhar certa 
margem de tempo antes de se desfazer de parte do seu património 
ou enviar algum familiar á emigracom como estratégia de sobrevi- 
véncia. A perda de populagom e a passagem a outro modelo 
agrário nos parámetros produtivistas da revolucom verde enfra- 
quecerám o velho papel do monte 49 . 

Atitude ante as denúncias e identidade dos perseguidos/as 

Em funcom dumha grande divisom estabelecida quanto ao 
üpo de infraccons cometidas, podemos distinguir dous tipos dife- 
renciados de atitudes e, se calhar, dous tipos de motivacons dife- 
rentes, se bem ambas nascem da vontade de sobrevivéncia e da 
percepcom da posicom mantida como legítima e necessária. As 
denúncias causadas polas roturacons som um exemplo claro de 
dinámica aberta: som perseguidas antes de se iniciarem as repovoa- 
gons, com o que nom som umha reaccom directa contra estas; cons- 
tituem umha expressom da actividade quotidiana que a adminis- 
tracom fará logo subversiva; nom se enmascaram, realizam-se á luz 
do dia e amossam com toda nitidez o sujeito protagonista: a comu- 
nidade ou a casa, reunindo-se na maioria dos casos dúzias de 
pessoas. Em consonáncia com todas estas características, o discurso 
que justifica esta transgressom assenta na necessidade: a roturacom 
leva-se a cabo por direito e por ser imprescindível para a comuni- 
dade. Se nom há fontes de sustento e o Estado -a autoridade, em 
termos mais amplos- se ausenta, a vizinhanca tem pleno direito a 

fazer uso das terras. O que diferéncia a roturacom de outras formas 
de aproveitamento proibidas é que se alimenta dum discurso 
público, isto é, dumha declaragom sincera tam válida para lhe 
comunicar ás autoridades como para comentar de maneira 
informal na morada ou na tabema 50 . Tn fin itude de declaracons, que 
tém já umha forma-modelo, provam esta estratégia: 

Los montes en los cuales hice labores de aprovechamiento (...) son de 
propiedad de los vecinos de Montán, que los viene aprovechando con tal 
titularidad, quieta y pacíficamente, al igual que sus antepasados, desde 
tiempo inmemorial. 51 

O discurso da propriedade inmemorial parece sair sem inter- 
mediacons da comunidade campesina, ainda que seja um advo- 
gado quem se encarrega de redigir os recursos nas contadas 
ocasions em que estes se apresentam. Nele, pouco importa se as 
catalogacons fórom avante ou nom, se se aprovou umha lei de 
montes em 1885, ou se o concelho pujo a disposigom do PFE 
terrenos da vizinhanca. O que conta, a efeitos práticos e de legitimi- 
dade moral de fundo, é que o direito o impom um trabalho de 
séculos exercitado nas aldeias e parróquias. Porém, polo peso cres- 
cente das argumentacons estatais, pola intervencom progressiva do 
aparelho administrativo na quotídianeidade campesina, pola abso- 
luta insolvéncia da reivindicacom consuetudinária á hora de se 
fazer valer nos corredores municipais ou nas audiéncias, está 
presente tamém umha linha argumental que intercala a defesa da 
tradicom com o recurso a acreditacons de propriedade. A accom 
sostida do Estado a penalizar estas atitudes e a desprezar de 
maneira reiterada as argumen tacons em defesa do costume ou as 
tentativas de justi ficacom documental tamém fizérom melha nas 
pessoas sancionadas. E entom quando a vontade de enfrentamento 
desaparece e nem tam sequer há lugar para a picardia, o engano e a 
hipocrisia. Os repressaliados e repressaliadas recorrem entom ao 
discurso da caridade, mantendo como único princípio legitimador 
da sua atitude a necessidade de combater a fame: 

E1 recurrente sembró de centeno (...) un pequeño trozo de terreno que 
restaba de sufinca a monte, que posee como partícipe de los montes del 
pueblo, el cual ya tenía roturado, afin de aprovecharlo porque el decla- 
rante, de condición económica muy precaria, se ve en la suprema necesidad 
de obtener alguna cosecha de cereal en el monte (...) 

Por todo ello, encarece del Sr. Ingeniero Jefe encargado de la policía del 
monte repoblado le tenga en cuenta estos extremos, así como que el decla- 
rante no obró por malicia. 52 

Temos que ir ás maioritárias denúncias por pastoreio para ver 
em toda a sua magnitude umha forma de desobediéncia clara- 
mente desenhada que se exprime em diferentes níveis: na prática, 
porque além de obedecer a umha necessidade económica de 
primeira orde, permite umha série de actividades lessivas para a 
plantacom que se realizam de maneira deliberada: destrucom dos 
pequenos pinheiros, queimas pontuais, inutilizacom da plantacom 
tapando os buratos onde se introduziriam as árvores...com o pasto- 
reio, a vizinhanca vai ao monte de maneira aparententemente 
inocente, e nas declaracons predomina o discurso do despiste, da 
parvice ou da culpabilizacom de terceiros. Tamém nom é estranho 
o caso da pessoa denunciada que nada tivo a ver, de maneira 
directa, com o pastoreio: ele estava a se dedicar a outras labouras e 
mandou com o gado o filho, o mais velho da casa ou outro parente, 
dizendo que desconhece todo sobre a destrucom do arvorado. Esta 
conduta geral de inibigom é o correlato dumha maior dureza 
estatal, que impom mudancas de estratégia: 

Debo informar con todo respeto a V.S. que la declaración hecha por 
M.A.L. en parte son ciertas pero la realidad es que el hijo llamado F.A.M. 
fue el que lo trabajó y vive con él en la misma casa, pero como es insolvente 
por eso hacen ese manejo para esquivarse de la multa. 53 

A falta de dados mais concretos, e sempre em funcom do que 
umha leitura delongada das fontes nos pode transmitir, podemos 
tirar várias conclusons sobre a atitude das pessoas denunciadas e a 
sua origem social: 

Umha certa desinibicom e sinceridade com a administracom 
florestal muda aginha em ocultamento e reforcamen to da accom 
clandestina, resposta a um Estado surdo e ferramenta mais acaída 
para acometer a destrucom parcial das plantacons. A passagem das 
denúncias por roturacom ás de pastoreio representa a transicom de 
umha a outra etapa. 

O enfreio da accom da forestal é umha constante que atravessa 
todo o processo: auséncia no momento das declaracons, tardanca 
no pagamento das multas, nom pagamento e ingresso em 
prisom...mais de mil vizinhos e vizinhas som repressaliados de 
umha ou outra maneira desde 1939. 

As áreas mais duramente castigadas polo PFE som aquelas com 
maior dependéncia do monte, designadamente as da montanha de 
Samos. Umha agricultura já de por si precária e sobrepovoada é 
privada dum soporte fundamental. Isto forga a umha grande 
coesom comunitária que deixa de parte contradicons intemas para 
livrar umha batalha -fina lm ente perdida- contra um Estado ornni- 


320 

www.memoriahistoncademocratica.org 


REPRESSOM FRANQUISTA NO RURAL GALEGO DA POSGUERRA 


potente. As pessoas repressaliadas que declaram insistem umha e 
outra vez na sua penosa condicom económica, como tamém o fai a 
alcaldia naqueles momentos pontuais nos que se decide a socorrer a 
sua vizinhanca. Ainda que desconfiarmos das declaracons -e bem 
podíamos fazé-lo, ao estarmos estudando discursos camuflados e 
normalmente tramposos- as sancons adoitam confirmar esta reali- 
dade. Numerosos vizinhos vem como se embarga parte do seu 
cativo património por nom pagamento e outros, por carecer dele, 
vam directamente a prisom 54 . O monte era, tamém nesta comarca, 
um bem de uso de acesso relativamente igualitário que constituia o 
socorro de menesterosos ao que se tem aludido em tantas ocasions. Daí 
que umha vizinhanca desgastada pola pressom estatal nom desista e 
alcance índices tam altos de reincidéncia. 

Aliás da ubicacom sócio-económica das pessoas denimciadas, 
resta por determinar a sua possível relacom com estruturas asso- 
ciativas ou políticas da preguerra. Os dados cotejados nom nos 
permitem ser concluintes neste aspecto, mas si podemos aventurar 
certas sugestons: umha, que o carácter massivo e quase unánime 
das resisténcias quotidianas dam a estas umha dimensom que 
supera com muito qualquer filiacom societária; e outra, que dada a 
eclossom agrarista produzida nos anos republicanos, é mais que 
provável que os que noutrora foram dinamizadores sociais e se 
salvaram da repressom mais dura agiram agora com um certo 
protagonismo no combate ás medidas da forestal. A presenca coin- 
cidente de alguns nomes pode avalar esta hipótese: José Macía 
Capón e Manuel Barreal García figuram respectivamente como 
presidente e tesoureiro da Sociedad Partido Agrario Radical de Sam 
Martinho de Lousada entre 1933 e 1934; os nomes de ambos 
aparecem tamém citados nos expedientes de denúncia por usos 
indevidos do monte em pleno franquismo 55 . Resta por desven- 
darmos o cerne de todo este episódio de desobediéncia colectiva: 
qual a repressom concreta que enfrentava, que redes o alimentavam, 
em que discurso assentava, qual era o grau de organizacom, e qual 
foi o sucesso mantido no enfrentamento da repressom e pervivéncia 
dos modos de uso comunais. Veremo-lo a jeito de conclusom: 

Descontentamento e organiza^om. Desobediéncia ou 

resisténcia? 

A dinámica das comunidades em defesa do comunal é anali- 
sável como umha modalidade de accom colectiva que podemos 
considerar contenciosa, porquanto forcosamente recorre a estraté- 
gias de enfrentamento velado com um Estado que reprime modos 
de uso essencialmente contraditórios com a aposta industrialista 

do Regime. A histórica incompreensom do Estado liberal para com 
as propostas campesinas nom podia desembocar em outra 
solucom, durante o franquismo, que na repressom na que o novo 
estado se treina desde as suas origens. Num senso mui amplo, até 
se pode entender a política económica do primeiro franquismo 
como umha das partes constituintes dumha engrenagem de 
enquadramento repressivo global desplegada tamém nas frentes 
ideológica (unificacom rigorosa de todas as forcas direitistas) e 
política (Franco como chefe absoluto, tanto do Estado quanto do 
exército). A economia seria mais um chanco dum processo de disci- 
plinarizagom e enquadramento totalitário que poria todas as capaci- 
dades humanas, recursos materiais e ambientais -entre eles o 
monte- a trabalhar polo mantimento do novo estado 56 . O grande 
marco condicionante da acgom colectiva que estudamos deve 
achegar-nos alguns elementos clarificadores: a repressom -enten- 
dida como toda medida do Estado que supom custos na accom do 
cotendente- nom é umha realidade cingida a determinados 
ámbitos da sociedade da altura: é um agente de primeira orde que 
nom deixa lugar para qualquer acgom autónoma e obriga a 
repensar e reformular todas as estratégias, desde a sobrevivéncia 
até a contestacom, passando por formas de expressom quotidianas 
noutrora inócuas. Todas as práticas sociais (o que se diz e o que se 
fai) estám mediadas por um poder que, além dos seus desplega- 
mentos mais espectaculares, se extende quotidianamente no inte- 
rior da comunidade e nas relacons entre esta e o exterior. Nom é em 
absoluto intranscendente esta atencom ao poder micro porque, 
como veremos logo, da autonomia de certos espacos sociais vai 
depender a posta em andamento ou nom de estratégias desobe- 
dientes ou resistentes. Nom há poder que nom desca até os espacos 
diários e nom políticos para se aplicar e provar, exercendo a 
repressom quando alguém o desafiar, e nom há impugnacom do 
mesmo que nom comece por estes níveis mais baixos e aparente- 
mente instranscentes, cargados dumha significacom profunda que 
só os estudos micro podem desvelar. 

A intencionalidade dos comuneiros, que a houvo, foi a que 
motivou a diligente actuacom repressiva. Esta comeca polo reforca- 
mento da polícia florestal desde o momento em que o distrito se fai 
de ámbito provincial: aumento do número de guardas, ubicacom 
destes nos núcleos de populagom afectados pola repovoagom, 
comunicagom constante dos agentes com a administragom 
florestal através do envio detalhado das diligéncias com todo tipo 
de informacons sobre as infraccons perseguidas 57 . Este controlo 
minucioso dum território que noutrora foi de domínio pleno para o 
campesinado foi em si mesmo umha forma de coercom e umha via 

para o conhecimento detalhado das actividades e atitudes labregas, 
e como tal umha forma de repressom que se complementava com 
toda a variedade de modalidades de intervengom do novo estado 
na vida das gentes. Isto motivou grandes tensons, algumha das 
quais ainda nos pode transmitir a fonte oral: 

O guardia incluso vivia acjui no pueblo. Em princípio a situaciomfoi 
incómoda, bastante incómoda, porque claro (...) Daquela houvo bronca 
gorda. Logofalemos claro: o guardia nom podia ir ao monte. Se chega a ir 
ao monte ocurririam cousas 5S . 

Pouco mais podemos saber desta parte oculta da resposta 
campesina e da repressom informal que provavelmente a acom- 
panhou (ameacas, coaccons, etc.). As fontes manejadas som total- 
mente parcas neste sentido. A parte mais chamativa da via repres- 
siva fórom as multas e indemnizacons que as pessoas afectadas se 
vírom na obriga de pagar. Como em outros casos, o facto de dispor- 
mos de dados quantitativos perfeitamente debulhados inclina a 
valorizar quase em exclusiva este aspecto; nom por isso queremos 
deixar de considerar a possível existéncia de outras formas de 
repressom informais, exercidas pola polícia florestal, guarda civil 
ou elites locais, que contribuiria tamém para enfraquecer a decisom 
labrega de utilizar e gerir os próprios recursos. 

Quanto á repressom económica, as cantidades exigidas em 
conceito de multas pola administracom florestal som sempre altas 
e em nengum caso testemunbais, dependendo sempre da valori- 
zacom dos danos causados á repovoacom, da extensom de terreno 
aproveitado ou da vizinhanca implicada. Naquelas situacons nas 
que a comunidade fai umha demonstracom de forca e desafia a 
forestal, esta aplica o máximo rigor nas penas. A título de exemplo 
serve-nos o acontecido em 1955 na parróquia de Sam Martinho da 
Torre, no Páramo, quando som denunciados mais dum cento de 
vizinhos e vizinhas no monte Costa do Páramo, acusados de umha 
roturacom. A multa exigida é de 10250 pesetas, pagada rigorosa- 
mente por todas as pessoas implicadas apesar das peticons encare- 
cidas do alcalde em favor da absoiucom 5 '. Cantidades menores, 
mas nada desprezáveis, abonam os vizinhos surpreendidos em 
pleno pastoreio e responsabilizados pola destrucom de pinheiros. 
Em Sam Cristovo, umha das parróquias mais afectadas da zona 
montanhosa de Samos, os grupos de mais de dez homens que 
acudiam com o gado ao comunal tinham que pagar cantidades 
superiores ás 2.000 pesetas. Tampouco nom havia demasiada 
condescendéncia para outro tipo de actividades que já analisamos 
como pouco ou nada lessivas para os interesses directos da admi- 

nistracom florestal. Em 1953, o vizinho de Viloucám (concelho de 
Láncara) R.Poy paga 2160 pesetas por extrazer lousa para usos 
domésticos no monte Meda. Os exemplos, pensamos, som de seu 
eloquentes para compreendermos que cartas jogava o Estado nos 
anos mais duros do processo. Apesar desta dureza, e como já 
vimos, a expulsom das comunidades do monte nom é imediata; 
terá que consumar-se umha nova vaga migratória e ficarem os 
habitantes destes lugares totalmente exaustos para o conflito cessar 
e as reincidéncias massivas deixarem de ser a nota dominante. 
Todo o exposto ajudará-nos a situar correctamente o desafio labrego 
contra a repressom franquista: 

Em primeiro lugar, cumpriria salientar que o campesinado é o 
mestre e principal expoente dumha modalidade de accom comum a 
todos os colectivos oprimidos e carentes dos mínimos recursos: a 
que tem a ver com o emprego das armas do débil ou com as formas 
quotidianas de resisténcia 60 , estratégias de desgastamento constante 
do adversário que evitam o choque aberto e, ainda, demonstram 
umha grande viabilidade quanto á consecucom de objectivos com 
escassos custes repressivos. Esta investigacom micro desmente, 
antes do mais, umha presunta paz social omnipresente na Galiza de 
posguerra que assentaria na própria conformacom sociológica do 
País e na predomináncia do pequeno proprietário. Se os estudos de 
história política ponhem de relevo que o 39 nom é ponto e final para 
dinámicas resistentes, e que subterraneamente pervive umha diná- 
mica contestatária constante no tempo e de grande releváncia 61 , a 
história agrária que debrucou nos conflitos por volta da proprie- 
dade comunal tirou á superfície umha outra face da luita social. Esta 
livra-se longe dos esquemas particulares adoito importados da 
sociedade civil urbana, num contexto no que o processo de politi- 
zagom e ósmose com a cidade é bruscamente gorado e no que 
ganham peso o discurso da máscara, o destrogo involuntário e a prática 
sistemática do engano. Com Hobsbawm, temos que dizer que esta é 
efectivamente mais umha forma da luita de classes 62 . 

Aqueles esquemas que estabelecem umha nítida separacom 
entre um repertório antigo e um repertório novo de accom colectiva 
som de duvidosa aplicacom em casos como o exposto. A desobe- 
diéncia massiva dos labregos de Sárria nom se acha em nengum deles 
ou está a cavalo entre ambas. O que manifesta é a existéncia dumha 
ampla zona gris no comportamento colectivo e na relacom dos subor- 
dinados com o poder que nom pode ser apreendida em exclusiva á 
luz dos exemplos mais convencionais. Quem nom disponhem dum 
ideossistema elaborado em termos de politizacom contemporánea, 
de mais recursos organizativos que os que proporciona a comuni- 
dade de origem, nem mais canais de expressom que os clandestinos e 

nom institucionalizados recorrem a fórmulas descentralizadas de 
actuacom nem sempre compreensíveis desde o exterior. 

A desobediéncia ou resisténcia entendidas como práticas sociais 
som em si um discurso -tém umha lógica que pretende exprimir 
descontentamento-, ainda que nom se materialize necessariamente 
em palavras. Dá pé a compreender a percepcom do mundo e dos 
direitos reclamados e mostra o construto de toda identidade, no 
nosso caso o dumha comunidade defensora do igualitarismo 
parcial assente nos comunais á que nom se permite dizer explicita- 
mente que o Estado rouba e condena á miséria. O falso respeito ás 
autoridades e a aparente aceitagom da repressom agacha um 
desafio sostido de centos de maneiras. A justa valorizagom da 
acgom colectiva campesina com a que associamos as dinámicas dos 
labregos de Sárria obrigam a resituar o papel da racionalidade 
desde a que se julgam os movimentos resistentes; a romper, enfim, 
com umha teoria restrita e a contemplar trás os panos de fume da 
aparente ingenuidade a existéncia de planificacom, meios e objec- 
tivos alicercados no universo da comunidade 63 . O vigor comunal 
na Galiza do primeiro franquismo fijo possível, no caso que nos 
ocupa, a prática unanimidade labrega contra o desapossamento, 
desplegando em todo o potencial o seu poder de coercom (ameacas 
ao guarda, destrocos contínuos) e, no extremo contrário, de incen- 
tivos selectivos para aquelas pessoas implicadas na luita contra a 
forestal: ajuda económica em situacons de penúria, ofrecimento de 
leito ou morada, posta em disposicom de terras para a laboura. 
Estas práticas fórom parte constitutiva do aparelho de socorro, vigo- 
rante na aldeia galega nos tempos mais ermos da posguerra 64 . Os 
habitantes dos lugares significados na defesa do comunal nom 
tinham porque partir necessariamente de nengumha experiéncia 
de politizacom colectiva nem de consciéncia cívica, para além do 
compromisso com as elites locais para a solucom dos problemas do 
contorno imediato na sua relacom com o exterior. Mas partiam, o 
que é especialmente importante, dumha série de valores em comum 
fondamente compartilhados; de relacons entre eles directas e múlti- 
plas; dumha reciprocidade geralizada e equilibrada (nom isenta de 
fundas contradicons) cujo maior expoente eram os usos colectivos 
do monte. Neste denso entramado, as possibilidades para o Regime 
intervir directamente faziam-se menores, e nos espacos escassa- 
mente afectados pola pressom estatal é onde se pom em comum o 
discurso da legitimidade e do combate aos abussos, e onde se 
desenham, sempre ocultando-se ás olhadas alheias, as medidas a 
tomar para empecer o avanco da forestal. Por muito que todo isto 
nom figure nas fontes, e que as denúncias se registem como produto 
de múltiplas obsessons individuais de pessoas que se negam a sair 

do monte, nom há inidativa sostida contra as medidas do Estado 
que nom parta de redes prévias e dum espaco substraído á vigiláncia 
completa e o poder. O franquismo, apesar do seu poderio repressivo, 
foi incapaz de chegar a estabelecer as condicons para o domínio e a 
submissom absolutas: a soidade completa na que, como lembram 
Scott e Foucault 65 , toda resisténcia é impossível. A um conjunto inco- 
municado e formado por compartimentos estancos de casas ou 
vizinhos alheios a qualquer sentido de solidariedade, apoio mútuo e 
capacidade de sancom contra o dissidente só lhe restaria contemplar 
as repovoacons e desfazer-se de imediato do gado que já nom se 
podia manter. Ainda que as discussons meramente terminológicas 
nom adoitem dizer grande cousa, o certo é que neste caso si se pode 
falar estritamente de resisténcia. Resisténcia que parte dumha 
extensom massiva de práticas desobedentes, da utilizacom cons- 
tante do protesto com a sua lógica expressiva, e da planificacom de 
múltiplas estratégias para superar a situacom imposta. Nom se 
precisa texto programático nengum, e avonda a reivindicacom 
permanente do costume 66 . A expressom lo hacen por acuerdo de todo el 
pueblo inca o epígrafe de observagons dos atestados da polícia rural, 
eliminando qualquer errada suposicom que pretendesse associar o 
fenómeno estudado com simples explosons de ira ou de espontane- 
ísmo individual. Contra aquele lugar comum dos estudos históricos 
que só concebia umha accom colectiva labrega a jeito do estoupido 
pontual que os letrados liam no tumulto e no motim, é obrigado assi- 
nalar que o campesino tamém conhece as artes da planificacom, a 
dosificacom de recursos e os golpes certeiros 67 . 

Se fomos prudentes na asseveragom de que o processo de 
descontentamento era, na realidade, resisténcia, nom foi por 
faltarem indícios que apontassem nesta direccom, mas pola cautela 
demonstrada polo colectivo desobedente e o próprio Estado no 
momento de expor as razons do conflito. Num Regime presunta- 
mente assentado na s oberanía del campesinado mal se poderia recon- 
hecer que havia milhares de pequenos proprietários essencialmente 
conservadores a resistirem dia si e dia tamém as directrizes da admi- 
nistracom florestal; no bando dos despossuídos, da eficácia do 
discurso da distraccom e o engano dependia a própria sobrevi- 
véncia. Os uns procuravam desenhar harmonias inexistentes e os 
outros ocultar motivacons e estruturas que os fariam alvo apete- 
cível da maquinária estatal. Com motivacons bem distintas, os 
contendentes coincidírom em transmitir na altura através de 
senlhos discursos públicos um consenso e paz social que ocultavam a 
vasta balbúrdia que ecoava ao fundo. 

Do anterior desprende-se um aspecto relevante: a atitude tipi- 
camente adjudicada ao campesinado galego encama-se no manejo 

habilidoso desta ferramenta tam versátil que é o discurso: respei- 
toso e até servil cara o exterior, crítico, desinibido e combativo cara 
o resto da comunidade com a que se compartilham anseios e resis- 
téncias. Peticons de indulto, justificacons no despiste ou chamadas 
á caridade quando trata com a administracom franquista; reunions 
e planificagom colectiva, deslegitimagom explícita do Estado, 
ameacas ou rumores, nos espacos quotidianos e de controlo menos 
férreo. Insiste Scott 68 que quanto maiores som as barreiras entre o 
poder e os dominados (o primeiro franquismo é um caso paradig- 
mático de fosso tam profundo entre governantes e governados) 
mais rico e complexo se fai o discurso oculto, mais grossas som as 
máscaras da submissom e mais numerosas e variadas as formas 
desobedentes e resistentes, da brincadeira satírica á sabotagem 
anó-nima. Afeito a esta realidade, o labrego ou labrega galega 
rematou tamém por adoptar a partir da sua infrapolítica os riscos 
da própria máscara que pujo: nom revelar todas as cartas para 
minimizar a repressom, empregar as armas veladas em segredo ou 
poder utilizar em proveito próprio a trama clientelar. Umha zona 
gris mui ampla que desmente aquelas interpretacons unilaterais 
que só assóciam o descontentamento com o conflito aberto plas- 
mado em coordenadas políticas, e que vem consenso incontestado 
onde há um siléncio aparente. Grandes desacordos podem 
exprimir-se discretamente na quotidianeidade e grandes desafios 
podem colocar-se sem provocar demasiado ruído para renegociar 
as relacons de poder. Foi o próprio franquismo, e nom é por acaso, 
quem décadas depois reconheceu (ainda numha proposta escassa- 
mente prática e cargada de imperfeicons) a propriedade vizinhal 
em mao comum. O siléncio surdo da longa ditadura nom equi- 
valeu a parálise e total inibicom dos tantas vezes esquecidos pola 
história. 

Notas 

'Fernández Prieto, L., Soto Fernández, D.: Política forestal e conflitividade nas terras 
comunais de Galiza durante o franquismo (1939-1975), Departamento de História 
Contemporánea/IDEGA, USC, 2001; Grupo de Estudios da Propiedade Comunal: 
L a devolución de la propiedad vecinal en Galicia en el tradofranquismo y la transición. 
¿Alternativa productiva o conflicto de propiedad? , VII° Simpósio de História 
Económica, Barcelona, 2002. 

2 Balboa López, X.: O monte en Galicia, Xerais, Vigo, 1990. 

3 Eduardo Rico cita esta expressom ao se referir á retórica fascista que o Novo 
Regime emprega nas suas iniciativas económicas (in Rico Boquete, E.: Política 
forestal e repoboacións en Galicia (1941-1971), USC, Santiago de Compostela, 1995). 
Lembremos que a monoespecializa^om madeireira dos montes galegos se contra- 
punha á piurifuncionalidade que exigia um complexo agrário necessitado de ferti- 

lizantes (tojo ou carqueixa), terrenos para o cereal, espa<;o para o gado ou recursos 
secundários (lenha, lousa, caga, pesca...) 

4 Deve-se fundamentalmente a J.C. Scott esta achega teórica, sintetizada na expressom 
as armas do débil. Mais adiante veremos o potencial que esta focagem tem para o 
nosso objecto de estudo. 

5 Rico Boquete, E.: "Política forestal y conflictividad social en el noroeste de España 
durante el primer franquismo. 1939-1959", in Historia Social, n° 38, Madrid, 2000. 
Neste artigo damos com algum dos casos mais salientáveis de resisténcia em 
distintas comarcas galegas: ocupagom de terrenos expopriados ou paralisagom de 
obras som alguns dos exemplos. 

6 Censo de la población de España de 1940, Tomo IX, Barranco, Madrid, 1940. Concelhos 
como Oíncio ou Paradela tinham na altura um 16% e 15%, respectivamente, do 
total da sua popula^om emigrada. 

7 Ministerio de Industria y Comercio: Comisaria de Abastecimientos y Transportes: libro 
9, 1944, partido judicial de Sárria. Esta fonte dá informagom bastante pormenori- 
zada da composigom sócio-profissional da comarca, ponhendo de relevo que em 
concelhos como Oincio a presenga de obreiros era quase nula. 

8 Sobre a diferenciagom, sempre pertinente, entre atraso e imobilismo no que o agro 
galego diz respeito Beiras Torrado, X.M.: O atraso económico da Galicia, Galaxia, Vigo, 
1973; Matizando a visom tradicional do atraso galego e questionando de raiz a sua 
versom simplificadora, Femández Prieto, L.: Labregos con ciencia. Estado, sociedade e 
innovación tecnolóxica na agricultnra galega. 1885.1936, Xerais, Vigo, 1992. 

9 As alussons ás pessoas denunciadas em nengum caso as vinculam com actividades 
políticas subversivas na preguerra; o concelho de Paradela, com núcleos esquerdistas 
mais numerosos e activos antes de 36, tem um protagonismo mui cativo na oposigom 
ás repovoagons, enquanto zonas de menor efervescéncia política apresentam, desde 
a década de 40, uns altíssimos índices de desobediéncia á administragom. 

10 Souto Blanco, M.J.: La represiónfranquista en la provincia de Lugo, Ediciós do Castro, 
Corunha, 1999, e Los apoyos al régimen franquista en la provincia de Lugo (1936-1940), 
Ediciós do Castro, Corunha, 1999. 

u Miguel Cabo alude em algum dos seus trabalhos aos condicionamentos sócio- 
políticos desta área (Cabo Villaverde, M.: O agrarismo, ANT, Vigo, 1998). 

12 Se os índices de detengons políticas na altura abraiam nalguns casos por abul- 
tados, em outros som quase insignificantes: comparemos se nom os 142 de Sárria 
ou os 197 de Paradela com os 6 de Páramo ou os 9 de Triacastela (Souto Blanco, 
M.J.: Op. Cit., 1999). 

13 A cifra dá-no-la de novo M.J. Souto, estabelecendo um quadro comparativo que 
confirma a excepcionalidade do município no conjunto provincial (Op. Cit., 1999). 

14 Tanto é assi que, ao igual que noutras zonas, o Regime tem que frear o monstro que 
alimentou, executando algum dos falangistas mais destacados na repressom e em 
abussos de todo tipo que nem sempre se circunscrevem ao eido político. E o caso de 
Manuel Zaera, cujo desenvolvimento nos relata M.J. Souto (Souto Blanco, M.J.: Op. 

Cit, 1999) e a própria fonte oral. Ahistória ficou gravada na memória colectiva com 
as habituais deformagons. 

15 Soutelo Vázquez, R., Varela Sabas, A.: "Variaciones en las formas de represión y 
resistencia popular en el mundo rural ourensano. 1936-1946", in Trujillano Sánchez, 
J.M., Gago González, J.M. (coords.): Actas de Jornadas Historia y Fuentes Orales. 
Historia y memoria del franquismo. 1936-1978, UCM, Avila, 1994. 

16 Bemárez Sobreira e Cabo Villaverde estudárom, para o município de Enfesta, na 
comarca compostelana, as diferentes estratégias e alcango das reivindica^ons entre 
as sociedades mais influenciadas polo marco urbano e contagiadas polo seu 
discurso classista e político e aquelas com um desenvolvimento organizativo e 
ideológico precário. (Bernárdez Sobreira, A., Cabo Villaverde, M.: "Poder local e 
asociacionismo campesiño na II a República. Unha análise microhistórica", in 
Fernández Prieto, L., Núñez Seixas, X.M., Artiaga Rego, A., Balboa López, X. 
(coords.): Poder local, elites e cambio social na Galicia non urbana (1874-1936), 
Parlamento de Galicia-USC, Santiago de Compostela, 1997. 

17 Femández Prieto, L.: "Represión franquista y desarticulación social en Galicia. La 
destmcción de la organización societaria campesina. 1936-1942", in Historia Social, 
n° 15, Madrid, 1993. Este estudo, cingido á comarca da Corunha, bem pode ilustrar 
o acontecido no resto do país. 

18 Dados extrazidos do AHP-Lugo, secgom governo civil, fundo de associa^ons. 
Quanto á ubicagom ideológica das sociedades aludidas, pouco podemos concre- 
tizar, além do seu discurso e simbologia, maioritariamente pro-republicanas. 

19 Collarte, A.: As Hermandades Sindicales no rural ourensán. Economía e sociedade baixo 
ofranquismo (1944-1978), trabalho de terceiro ciclo inédito, USC, 2001. 

20 Fernández Leiceaga, X.: Economía (política) do monte galego, USC, Santiago de 
Compostela, 1990. 

21 Medina y Marañón: Leyes administrativas de España, Reus, Madrid, 1945. 

^No Conselho deste organismo, além de trés engenheiros de montes, do director 
geral e dum advogado do Estado achavam-se presentes um delegado de Fazenda e 
um representante de FET y de las JONS. Sobre estes dous últimos recaeria, com 
toda certeza, um papel mais político que subordinaria as decisons técnicas. 

^Medina y Marañón, Op. Cit., 1945. 

24 Rico Boquete, E.: Op. Cit., 1995. 

25 A título de exemplo, levemos em conta que se em 1947 se repovoam 387 hectares, 
em 1953 passarám a 12496 (recolhido em Beiras Torrado, X.M.: El problema del 
desarrollo en la Galicia rural, Galaxia, Vigo, 1967). 

26 A elaboragom teórica sobre o monte como parte integrante dum discurso nacio- 
nalista espanhol que posteriormente o franquismo assume está exposta com muita 
claridade em textos de Alberto Sabio (Sabio Alcutén, A.: "Imágenes del monte 
público, "patriotismo forestal español" y resistencias campesinas", 1855-1930", in 
Ayer. Revista de historia contemporánea, n° 46, Madrid, 2002. 

27 Ver García Delgado, J.L.: "Estancamiento industrial e intervencionismo econó- 
mico durante el primer franquismo", in Fontana, J.: España bajo el franquismo, 
Crítica, Barcelona, 1986. 

^Conviria nom esquecer, em qualquer análise que abordar as condutas sócio-políticas 
do nosso mundo agrário na posguerra, a dimensom e permanéncia do movimento 
guerrilheiro, amparado numha mesta rede de apoios rurais sem os quais nom teria 
passado de fenómeno anedótico. A própria comarca de Sárria foi campo de actuagom 
da ni a Agrupa^om da Federa^om de Guerrilhas de Leom-GaJiza e do Exército Guerril- 
heiro da Galiza. Da comarca eram alguns quadros médios desta segunda guerrilha, ca- 
so de José Arias Femández, Dapenci, ou responsáveis políticos provinciais do PCE co- 
mo EmiJio Golás Villa (Heine, H.: Aguerrilla antifranquista en Galicia, Xerais, Vigo, 1980). 

29 Vizinho de Sam Gil de CarvaJho, Samos. 

30 Tampouco nom podemos desconsiderar a existéncia de outras estratégias frente a 
mesma problemática. A parti^om do monte ante as publificagons como estratégia 
adaptativa do campesinado no novo panorama de cerco estatal, por vezes com o 
apoio da administragom, é a via contrária á que exprimem as resisténcias. As 
fontes, porém, parecem demonstrar que o resistencialismo e a pervivéncia dos 
vencelhos comunitaristas eram mais fortes do que a tenta<;om individualizadora. 

31 A própria mecánica do processo repovoador obrigava a certas pausas, dado que o 
labor decidido requeria tempo e meios (Rico Boquete, E.: Op. Cit., 1995). 

32 Métodos que, por outra banda, escasseiam nesta etapa. Som mui pouco habituais 
os incéndios ou as sabotagens a grande escala, com certeza pola própria reper- 
cussom económica e social que teriam para o dia-a -dia da comurddade. 

33 E nestes casos quando damos com expedientes abertos contra grupos de 30, 40 ou 
até 50 pessoas. 

m O livro já citado de M.J. Souto ressalta o peso destes velhos políticos e revela como, 
no caso galego, o fascismo mais ortodoxo é expulso de postos relevantes umha vez 
a Falange cumpriu o seu papel como grupo de choque na repressom indiscrimi- 
nada. (Souto Blanco, M.J.: Op. Cit., 1999). Quanto á extracgom social dos novos 
concelhais, tomamos como mostra a informagom obtida do concelho de Samos: nos 
primeiros anos 40 compunham a corporagom trés industriais, seis proprietários, um 
canteiro e um lavrador. Vencelham-se notáveis locais, pequena burguesia acomo- 
dada e pessoas de extracgom popular (ainda que desafogadas economicamente) 
significadas pola sua adesom temperá ao fascismo. No caso de Demétrio Luna, que 
é canteiro, regista-se a sua participagom no golpe na vila de Sárria, a sua condi<;om 
de ex-combatente e a sua integragom na denominada Bandera Legionaria Gallega 
(AHP-Lugo, secgom govemo civil). 

35 Nas repovoagons nas que participava o concelho este recebia o 25% dos benefícios 
derivados da plantagom. 

36 In Medina y Marañón: Op. Cit., 1945. 

37 Láncara, 1955. Arquivo de Sam Breixo de Parga. 

38 Láncara, 1949. Arquivo de Sam Breixo de Parga. 


330 

www.memoriahistoricademocratica.org 


REPRESSOM FRANQUISTA NO RURAL GALEGO DA POSGUERRA 


39 Láncara, 1951. Arquivo de Sam Breixo de Parga. Repare-se em que se invoca o 
direito á sobrevivéncia da vizinhanga e nom algum preceito legal. O texto 
pretende-se achegado á realidade campesina e nom duvida em criticar velada- 
mente a ignoráncia dos engenheiros sobre o particular ao falar das necessidades do 
agro. 

"“Alcalde de Láncara, 1947. Arquivo de Sam Breixo de Parga. O caso tem a ver com 
a extracgom de lousa numha canteira comunal. 

41 P.V v vizinho denunciado. Montám, Samos. Os conflitos internos aos que alude 
-enquadráveis no choque já aludido entre nova e velha política- estám recolhidos 
na obra de M.J. Souto (Souto Blanco, M.J.: Op. Cit., 1999). 

42 Para este particular consultar o completo estudo de Bernárdez Sobreira, A.: O 
Plan Agrícola de Galicia. Intervencionismo estatal e propostas de desenvolve- 
mento agrario no primeiro franquismo (1939-1955), Tese de Licenciatura, USC, 
1994. 

43 Hervés Sayar, H., Femández González, A., Femández Prieto, L., Artiaga Rego, A., 
Balboa López, X.: "Resistencia e organización. A conflictividade rural en Galicia 
desde a crise do Antigo Réxime ao Franquismo", in Terra e Progreso, Historia Agraria 
da Galicia Contemporánea, Xerais, Vigo, 2000. 

■“j.S. Familiar dum denunciado. Sam Gil de Carvalho, Samos. 

45 É o caso das parróquias de Castrelo, Campos e Sam Cristovo, no concelho de 
Samos. A destm^om dum viveiro e o pleito colocado posteriormente conseguem 
primeiro a redugom do número de hectares plantadas, e logo a exclusom dos 
montes Oríbio e Branha do catálogo dos montes de utilidade pública (Arquivo de 
Sam Breixo de Parga). 

■“Arquivo de Sam Breixo de Parga. 

47 Informagom extrazida do arquivo de Sam Breixo de Parga. 

^Ver Rico Boquete, E.: Op. Cit., 1995. 

49 Grupo de Estudios da Propriedade Comunal: La devolución de la propiedad vecinal 
en Galicia en el tardofranquismo y la transción. ¿Alternativa productiva o conflicto de 
propiedad?, VII° Simpósio de História Económica, Barcelona, 2002. 

“Seguimos a acep^om que J.C. Scott dá á expressom "discurso público". O grupo 
subordinado nom emprega aqui máscara nengumha e diz o que pensa sobre o 
particular, sem valer-se do disfraz ou a inversom, como si acontece noutros casos 
nos que o perigo dumha repressom feroz obriga ao ocultamento. (Scott, J.C.: Los 
dominados y el arte de la resistencia, Txalaparta, Tafalla, 2003). 

51 Montám, Samos. Arquivo de Sam Breixo de Parga. 

52 Vilasantám, Láncara, 1955. Arquivo de Sam Breixo de Parga. 

53 Andreade, Paradela, 1955. Carta do guarda florestal ao engenheiro chefe. Arquivo 
de Sam Breixo de Parga. 

